Senekal: Cele eis dat 'wettelose betogers' vasgetrek word | Maroela Media
Bheki Cele, minister van polisie, het gesê hy het met skok en afkeer kennis geneem van Dinsdag se gebeure buite die Senekal-landdroshof waar die vermeende moordenaars van Brendin Horner verskyn het.
Gemoedere het hoog geloop by die landdroshof op Senekal nadat duisende mense na die dorp opgeruk het om hul woede en misnoeë te kenne te gee. Horner, 'n plaasbestuurder van die Bloukruin Boerdery naby Paul Roux, is Donderdagaand wreed vermoor.
Mense het baie lank buite die hof gestaan en ook plakkate vertoon, terwyl gemeenskap- en landbouleiers toesprake gelewer het. Nadat dit duidelik geword het dat niemand die beskuldigdes, Sekwetje Mahlamba en Sekola Matlaletsa, gaan sien nie en dat die saak tot 16 Oktober uitgestel is, het 'n groep mense die hof binnegestorm. Skote is in die hofgebou gehoor, terwyl 'n polisievoertuig buite omgegooi is.
Cele het dié optrede veroordeel. "Volgens die polisieverslae het ongeveer 'n honderd betogers, onder wie gewapende boere, die hofgebou binnegestorm en geëis dat die verdagtes oorhandig moet word."
Dié "gewelddadige daad" het volgens Cele tot die vandalisering van hofeiendom gelei en 'n polisievoertuig is omgegooi en aan die brand gesteek. "Die polisie moes traangas gebruik om die gewelddadige groep uitmekaar te jaag."
Volgens Cele sal sulke misdadige gedrag nooit geduld word nie. Hy het 'n beroep op die polisie gedoen om dadelik op te tree en die oortreders in hegtenis te neem.
"Terwyl ons almal die wrede moord op die jong man van Paul Roux veroordeel, het absoluut niemand die reg om reg in eie hande te neem nie, ongeag die situasie. Dié soort wetteloosheid kan nie geregverdig of ligtelik opgeneem word nie."
Cele het die betogers se motiewe bevraagteken weens hul woede teenoor die polisie. "Daar is geen logika daarin nie wanneer betogers 'n polisievoertuig aan die brand steek, dieselfde hulpbron wat bedoel is om hulle by te staan. Dit is ook verbysterend dat die gemeenskap se woede op die polisie gerig is, met inhegtenisnemings wat deur die polisie gedoen is en die verdagtes wat in die hof verskyn het."
Cele het daarop gewys dat die reg op vreedsame protes deel is van enige demokratiese samelewing en in die Grondwet vervat is. "Die reg om te betoog is egter nie absoluut nie en dit hou verantwoordelikhede in."
Bheki Cele Brendin Horner In die nuus Senekal Vrystaat
Cele moet eers voor sy eie deur vee voor hy enige iemand anders kan beskuldig!! Weet hy werklik wat regtig daar gebeur het ?
Cele moet maar geskok wees die Boere kom!
Is dit moonlik dat hy 'n hoed dra om sy kopdoek te verbloem?
Bestaan boswell wilkie sirkus nog?
Jy, Cele is nou geskok oor die 'wettelose betogers', maar waar noem jy dit dat jy geskok is oor die dood en daad wat teenoor die jongman gedoen is? En is jy ooit geskok oor wanneer daar miljoene rande se skade aan paaie, treine, busse gedoen word? Hierdie is n jongman wat vir sy lewe geveg het en lewelose mans wat gedink het dit is reg om sy lewe te neem. Wat het jy gedink? Natuurlik sal ons boos wees. Kyk n bietjie verby jou bril en sien vir wat dit is. Dis nou genoeg